กฎกระทรวงว่าด้วยเครื่องแบบนักเรียนช่างกรมอู่ทหารเรือพ.ศ. ๒๕๖๑[๑] อาศัยอำนาจตามความในมาตรา ๔ และมาตรา ๖ วรรคหนึ่ง แห่งพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ รัฐมนตรีว่าการกระทรวงกลาโหมออกกฎกระทรวงไว้ดังต่อไปนี้ข้อ ๑ ประเภท ชนิด และลักษณะของเครื่องแบบนักเรียนช่างกรมอู่ทหารเรือโรงเรียนช่างกรมอู่ทหารเรือ ในสังกัดกระทรวงกลาโหม ให้เป็นไปตามที่กำหนดในกฎกระทรวงนี้หมวด ๑ประเภทของเครื่องแบบ ข้อ ๒ เครื่องแบบนักเรียนช่างกรมอู่ทหารเรือ มี ๓ประเภท คือ เครื่องแบบปกติลำลองกากี เครื่องแบบปกติลำลองขาว และเครื่องแบบฝึกงานข้อ ๓ เครื่องแบบปกติลำลองกากี ประกอบด้วย(๑) หมวกหนีบสีกากี(๒) เสื้อคอพับสีกากี(๓) เสื้อยืดคอวีสีขาว(๔) กางเกงขายาวสีกากี(๕) เข็มขัดสีดำ(๖) รองเท้าหุ้มส้นหนังสีดำ(๗) ถุงเท้าสั้นสีดำข้อ ๔ เครื่องแบบปกติลำลองขาว ประกอบด้วย(๑) หมวกหนีบสีขาว(๒) เสื้อคอพับสีขาว(๓) เสื้อยืดคอวีสีขาว(๔) กางเกงขายาวสีขาว(๕) เข็มขัดสีดำ(๖) รองเท้าหุ้มส้นหนังสีดำ(๗) ถุงเท้าสั้นสีดำข้อ ๕ เครื่องแบบฝึกงาน ประกอบด้วย(๑) หมวกนิรภัยสีเหลือง(๒) เสื้อกางเกงติดกันสีน้ำเงินดำ(๓) รองเท้าหุ้มส้นหนังสีดำ(๔) ถุงเท้าสั้นสีดำหมวด ๒ชนิดและลักษณะของเครื่องแบบ ข้อ ๖ หมวกมี ๓ ชนิด คือ(๑) หมวกหนีบสีกากี ทำด้วยผ้าสีกากี ยกขอบสูง ๖.๕ เซนติเมตรด้วยผ้าสีเดียวกัน ด้านซ้ายห่างจากกึ่งกลางด้านหน้า ๒.๕ เซนติเมตรมีตราหน้าหมวกเป็นรูปเครื่องหมายสังกัดทำด้วยโลหะโปร่งสีทอง(๒) หมวกหนีบสีขาว ทำ ด้วยผ้าสีขาว ยกขอบสูง ๖.๕ เซนติเมตรด้วยผ้าสีดำ ด้านซ้ายห่างจากกึ่งกลางด้านหน้า ๒.๕ เซนติเมตร มีตราหน้าหมวกมีลักษณะเช่นเดียวกับ(๑)(๓) หมวกนิรภัยสีเหลือง ทำด้วยพลาสติกแข็งสีเหลือง รองในหมวกให้หมวกอยู่เหนือศีรษะผู้ใส่เป็นระยะอย่างน้อย ๓ เซนติเมตร มีสายรัดคางทำด้วยหนังหรือผ้าที่ยืดหยุ่นได้ข้อ ๗ เสื้อมี ๔ ชนิด คือ(๑) เสื้อคอพับสีกากี ที่คอและแนวสาบเสื้อมีดุมกลมแบนสีกากี ๖ ดุม แขนยาวรัดข้อมือขัดดุมกลมแบนสีกากีข้างละ ๑ ดุม หรือแขนสั้นเพียงข้อศอก ที่อกเสื้อทั้งสองข้างมีกระเป๋าปะข้างละ ๑ กระเป๋า มีปกขัดดุมกลมแบนสีกากีข้างละ ๑ ดุมมุมกระเป๋าและมุมปกกระเป๋าตัดมุมพองาม และมีอินทรธนูอ่อน เมื่อสวมเสื้อนี้ให้สอดชายเสื้อไว้ในกางเกง(๒) เสื้อคอพับสีขาว มีลักษณะเช่นเดียวกับ (๑) เว้นแต่แขนเสื้อใช้แขนสั้นเพียงข้อศอก และดุมทั้งสิ้นใช้ดุมกลมแบนสีขาว(๓) เสื้อยืดคอวีสีขาว แบบคอกว้าง แขนสั้น ไม่มีลวดลาย เมื่อสวมเสื้อนี้ให้สอดชายเสื้อไว้ในกางเกง(๔) เสื้อกางเกงติดกันสีน้ำเงินดำ แขนยาว ตัวเสื้อผ่าอกตลอดจนถึงเอว มีดุมกลมแบนสีน้ำเงินดำ๔ ดุม ติดต่อกับซิปกางเกง ที่อกเสื้อทั้งสองข้างมีกระเป๋าปะข้างละ ๑ กระเป๋า มีปกขัดดุมกลมแบนสีน้ำเงินดำข้างละ ๑ ดุม มุมกระเป๋าและมุมปกกระเป๋าตัดมุมพองาม เหนือกระเป๋าเสื้อด้านขวา เว้นระยะห่างพองามปักชื่อตัวและชื่อสกุลแขนเสื้อทั้งสองข้างมีที่เหน็บปากกา กางเกงติดกับเสื้อที่เอวทั้งสองข้างมีสาบชี้ไปด้านหลังกว้าง ๓ เซนติเมตร ยาว ๗ เซนติเมตร ปลายสาบมนแหลมตรงกลางมีรังดุม ๑ รัง และมีดุมกลมแบนสีน้ำเงินดำข้างละ๒ ดุม เย็บติดเรียงตามแนวด้านข้างของเอวกางเกงด้านข้างขากางเกงทั้งสองข้างสูงกว่าเข่าเล็กน้อยมีกระเป๋าปะไม่มีปก ข้างละ ๑ กระเป๋าข้อ ๘ กางเกงมี ๒ ชนิด คือ(๑) กางเกงขายาวสีกากี ไม่มีจีบ ไม่พับปลายขา ปลายขากว้างไม่น้อยกว่า ๒๒ เซนติเมตรแต่ไม่เกิน ๒๗ เซนติเมตร ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋าที่ด้านหลังมีกระเป๋าเจาะข้างละ ๑ กระเป๋า ไม่มีปก กึ่งกลางปากกระเป๋าขัดดุมกลมแบนสีกากี(๒) กางเกงขายาวสีขาว มีลักษณะเช่นเดียวกับ(๑) เว้นแต่ดุมทั้งสิ้นใช้ดุมกลมแบนสีขาวข้อ ๙ เข็มขัดสีดำ ตัวเข็มขัดทำด้วยหนังหรือด้ายถักสีดำกว้าง ๓.๒ เซนติเมตร เป็นเข็มขัดรูด ถ้าทำด้วยหนังปลายสายมนแหลม ถ้าทำด้วยด้ายถักปลายสายตัดตรงหุ้มด้วยวัตถุสีดำกว้าง ๑ เซนติเมตร หัวเข็มขัดทำด้วยโลหะสีทองรูปสี่เหลี่ยมผืนผ้ามุมมน กว้าง ๓.๖ เซนติเมตร ยาว ๔ เซนติเมตร ตรงกลางมีลายดุนเป็นรูปสมอซ้อนทับใบจักรและฟันเฟืองมีช่อชัยพฤกษ์โอบขึ้นทั้งสองข้างข้อ ๑๐ รองเท้าหุ้มส้นหนังสีดำ ชนิดผูกเชือก ไม่มีลวดลายข้อ ๑๑ ถุงเท้าสั้นสีดำ ไม่มีลวดลายหมวด ๓อินทรธนู ข้อ ๑๒ อินทรธนู เป็นอินทรธนูอ่อนทำด้วยผ้าและสีเดียวกับเสื้อเป็นแผ่นสี่เหลี่ยมผืนผ้าเรียวจากทางด้านไหล่ไปทางคอ ปลายมน ด้านไหล่กว้าง ๔ เซนติเมตรเย็บติดกับเสื้อ ด้านคอกว้าง ๓ เซนติเมตร ตอนปลายขัดดุมกลมแบนสีกากีสำหรับเครื่องแบบปกติลำลองกากีหรือขัดดุมกลมแบนสีขาวสำหรับเครื่องแบบปกติลำลองขาวหมวด ๔แพรแถบเหรียญที่ระลึก เครื่องหมายสังกัด และเครื่องหมายชั้นปีการศึกษา ข้อ ๑๓ แพรแถบเหรียญที่ระลึก ทำเป็นแผ่นกว้าง ๑.๕เซนติเมตรการประดับแพรแถบเหรียญที่ระลึกสำหรับเครื่องแบบปกติลำลองกากีและเครื่องแบบปกติลำลองขาวให้ประดับที่อกเสื้อเหนือกระเป๋าบนซ้ายข้อ ๑๔ เครื่องหมายสังกัด มี ๔ แบบ คือ(๑) เครื่องหมายสังกัดทำด้วยโลหะโปร่งสีทอง เป็นรูปสมอล้อมรอบด้วยวงกลมเกลียวเชือกบนพื้นสักหลาดสีดำเส้นผ่าศูนย์กลาง ๒.๓ เซนติเมตร สำหรับหมวกหนีบสีกากีและหมวกหนีบสีขาวให้ติดที่หมวกด้านซ้าย(๒) เครื่องหมายสังกัดทำด้วยโลหะโปร่งสีทอง เป็นรูปสมอซ้อนทับใบจักรและฟันเฟืองเส้นผ่าศูนย์กลาง๒.๓ เซนติเมตร สำหรับเสื้อคอพับสีกากีและเสื้อคอพับสีขาวให้ติดที่มุมปกเสื้อทั้งสองข้างและให้ติดเพิ่มเติมสำหรับหัวหน้านักเรียนที่กึ่งกลางอินทรธนูทั้งสองข้างและหัวหน้าชั้นเรียนให้ติดที่กึ่งกลางอินทรธนูข้างขวา(๓) เครื่องหมายสังกัดทำด้วยโลหะโปร่งสีเงิน เป็นรูปสมอซ้อนทับใบจักรและฟันเฟืองเส้นผ่าศูนย์กลาง ๒.๓ เซนติเมตร สำหรับผู้ช่วยหัวหน้าชั้นเรียนให้ติดที่กึ่งกลางอินทรธนูข้างขวา(๔) เครื่องหมายสังกัดทำด้วยผ้า เป็นรูปวงกลมตรงกลางเป็นรูปสมอซ้อนทับใบจักรและฟันเฟืองภายในวงกลมเกลียวเชือก๒ วง วงในเส้นผ่าศูนย์กลาง ๓.๕ เซนติเมตร และวงนอกเส้นผ่าศูนย์กลาง๖ เซนติเมตร ระหว่างวงกลมเกลียวเชือกเบื้องล่างมีข้อความว่า โรงเรียนช่างกรมอู่ทหารเรือ ปักด้วยไหมสีน้ำเงินเย็บติดบริเวณกึ่งกลางกระเป๋าเสื้อด้านขวาสำหรับเสื้อคอพับสีกากีและเสื้อคอพับสีขาวเว้นแต่เสื้อกางเกงติดกันสีน้ำเงินดำให้ปักด้วยไหมสีขาวข้อ ๑๕ เครื่องหมายชั้นปีการศึกษา ทำด้วยโลหะสีทองเป็นตัวเลขไทยสำหรับเครื่องแบบปกติลำลองกากีและเครื่องแบบปกติลำลองขาวให้ติดเครื่องหมายชั้นปีการศึกษาบนอินทรธนูทั้งสองข้างห่างจากตะเข็บไหล่ ๓ เซนติเมตรให้ด้านบนของตัวเลขอยู่ทางด้านคอ เว้นแต่เครื่องแบบฝึกงานให้ติดเครื่องหมายชั้นปีการศึกษาที่มุมปกเสื้อทั้งสองข้างหมวด ๕เบ็ดเตล็ด ข้อ ๑๖ เพื่อประโยชน์ในการฝึกหรือเพื่อความสะดวกในการปฏิบัติหน้าที่จะใช้เครื่องประกอบเครื่องแบบตามที่กองทัพเรือกำหนดขึ้นตามความจำเป็นหรือสมควรก็ได้ข้อ ๑๗ ให้กองทัพเรือจัดทำเครื่องแบบตัวอย่างหรือเขียนรูปเครื่องแบบตัวอย่างขึ้นไว้เป็นมาตรฐานให้ไว้ ณ วันที่ ๔ พฤษภาคม พ.ศ. ๒๕๖๑พลเอก ประวิตร วงษ์สุวรรณรัฐมนตรีว่าการกระทรวงกลาโหมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้มีเครื่องแบบนักเรียนช่างกรมอู่ทหารเรือโรงเรียนช่างกรมอู่ทหารเรือ ในสังกัดกระทรวงกลาโหม และโดยที่มาตรา ๔ แห่งพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ บัญญัติให้ประเภทชนิด และลักษณะของเครื่องแบบนักเรียนเป็นไปตามที่กำหนดในกฎกระทรวงจึงจำเป็นต้องออกกฎกระทรวงนี้ปุณิกา/จัดทำ๒๘ สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนที่ ๓๕ ก/หน้า ๑/๑๘ พฤษภาคม๒๕๖๑